Archie Mountbatten-Windsor

Geboortenaam  | Archie Harrison
Mountbatten-Windsor
Nasionaliteit  | Brits, Amerikaans
Familie  | Huis van Windsor
Markle-familie
Gebore  | 6 Mei 2019,
Londen, Brittanje
Vader  | Prins Harry, Hertog van Sussex
Moeder  | Meghan Markle

Archie Harrison Mountbatten-Windsor (gebore 6 Mei 2019) is die seun van prins Harry, Hertog van Sussex, en Meghan, Hertogin van Sussex. Hy is sesde op die lys van Britse troonopvolgers.

## Geboorte en familie

[wysig | wysig bron]

’n Skare en joernaliste drom naby Windsor-kasteel saam om te wag vir nuus oor die geboorte.

Archie Mountbatten-Windsor is op 6 Mei 2019 om 05:26 Britse somertyd (06:26 Suid-Afrikaanse tyd) gebore.[1] Sy geboorteplek is nie bekend gemaak nie. Die media het gespekuleer hy is óf in die egpaar se huis (Frogmore Cottage) óf in die Portland-hospitaal in Londen gebore.[2]

Verskeie landmerke is in verskillende kleure verlig om sy geboorte te vier, onder meer die Niagara-waterval, CN-toring en London Eye.[3][4][5] Sy naam is op 8 Mei 2019 aangekondig.[6]

Mountbatten-Windsor is ’n afstammeling van die Huis van Windsor aan sy pa se kant en ’n Amerikaanse werkersklasfamilie aan sy ma se kant.[7] Volgens The New York Times en The Telegraph is hy die eerste half-Amerikaanse en eerste veelrassige baba in die geskiedenis van die Britse koningshuis.[7][8] Hy is ’n burger van die Verenigde Koninkryk sowel as die Verenigde State.[9]

Vroeg in 2020 het Mountbatten-Windsor se ouers afstand gedoen van hulle rolle as werkende lede van die koninklike familie.[10] Die gesin het hierna na Amerika verhuis, waar hulle sedertdien in Montecito, Kalifornië, woon.[11]

Archie het op 4 Junie 2021 'n babasussie ryker geword, by name Lilibet Mountbatten-Windsor. Sy is in Kalifornië, V.S.A. gebore.

## Titel en opvolging

[wysig | wysig bron]

Mountbatten-Windsor is ’n kleinkind van koning Charles III[2] en sesde op die lys van Britse troonopvolgers, net ná sy pa.[7] Hy is ook die regmatige erfgenaam van sy pa se hertogdom Sussex, graafskap Dumbarton en baronie Kilkeel.[2][8] Die Hertog en Hertogin van Sussex het met sy geboorte besluit hy sal net as Archie Mountbatten-Windsor bekend wees, met die aanspreekvorm "master".[12] Dié besluit, sowel as die keuse van sy name, wat nie tradisioneel in die koninklike familie is nie, is in lyn met sy ouers se wens dat hy as ’n private burger grootword.[13][14]

Volgens 'n patentbrief van koning George V wat in 1917 uitgereik is (en steeds van krag is), is Mountbatten-Windsor geregtig om die titels "prins" en "Sy Koninklike Hoogheid" te gebruik ná sy oupa, koning Charles III, se troonbestyging op 8 September 2022, hoewel hy nie verplig is om die titels te gebruik nie.[15][16] In die onderhoud Oprah with Meghan and Harry het die hertogin gesê daar is aan haar vertel veranderings sou gemaak word om die reg op titels te verander.[17] Sy het geskimp dit is omdat haar seun van gemengde afkoms is,[18] maar Charles III se planne om die koninklike familie te verklein stam uit die 1990's.[19]

## Verwysings

[wysig | wysig bron]

1. ↑ "Royal baby: Meghan gives birth to boy, Harry announces". BBC News (in Engels). 6 Mei 2019. Geargiveer vanaf die oorspronklike op 5 September 2019. Besoek op 6 Mei 2019.
2. ↑ 2,0 2,1 2,2 "Royal baby: Meghan, Duchess of Sussex, gives birth to boy". The Guardian (in Engels). 6 Mei 2019. Geargiveer vanaf die oorspronklike op 1 Januarie 2020. Besoek op 7 Mei 2019.
3. ↑ Mowat, Justin (6 Mei 2019). "Niagara Falls will shine blue Monday to mark royal birth". CBC News (in Engels). Geargiveer vanaf die oorspronklike op 9 Mei 2019. Besoek op 7 Mei 2019.
4. ↑ "CN Tower lit in purple to mark birth of royal baby". CBC News (in Engels). 6 Mei 2019. Geargiveer vanaf die oorspronklike op 31 Julie 2019. Besoek op 7 Mei 2019.
5. ↑ "London Eye to turn red, white and blue for royal baby". BT (in Engels). Press Association. 6 Mei 2019. Geargiveer vanaf die oorspronklike op 8 Mei 2019. Besoek op 7 Mei 2019.
6. ↑ "Royal baby: Duke and Duchess of Sussex name son Archie". BBC News (in Engels). 8 Mei 2019. Geargiveer vanaf die oorspronklike op 14 September 2019. Besoek op 8 Mei 2019.
7. ↑ 7,0 7,1 7,2 Barry, Ellen; Karasz, Palko (6 Mei 2019). "Meghan, Duchess of Sussex, Gives Birth to a Boy". The New York Times (in Engels). Geargiveer vanaf die oorspronklike op 1 November 2019. Besoek op 7 Mei 2019. "... he represents change for the oldest of houses. He is half American, descended on his mother's side from a bellhop in a Cleveland hotel, a laundry worker in Chattanooga, and a bartender in an Atlanta saloon."
8. ↑ 8,0 8,1 Furness, Hannah; Southworth, Phoebe; Herbert, Samantha (6 Mei 2019). "Royal baby: Prince Harry says birth of son is 'the most amazing experience' as world waits for first sighting". The Telegraph (in Engels). Geargiveer vanaf die oorspronklike op 1 April 2020. Besoek op 7 Mei 2019.
9. ↑ Alexander, Harriet (7 Mei 2019). "US tax authorities could stake a claim to Baby Sussex's inheritance". The Telegraph (in Engels). Geargiveer vanaf die oorspronklike op 8 Mei 2019. Besoek op 8 Mei 2019.
10. ↑ "Prince Harry and Meghan to step back as senior royals". BBC News. 8 Januarie 2020. Besoek op 9 Maart 2021.
11. ↑ Taylor, Elise (19 Augustus 2020). "Why Prince Harry and Meghan Markle Chose to Live in Montecito, California". Vogue (in Engels). Besoek op 11 Februarie 2021.`{{cite web}}`: AS1-onderhoud: url-status (link)
12. ↑ "Archie Harrison: The meaning behind the royal baby's name". BBC News (in Engels). 8 Mei 2019. Geargiveer vanaf die oorspronklike op 26 April 2020. Besoek op 8 Mei 2019.
13. ↑ Barry, Ellen (8 Mei 2019). "Harry and Meghan Name Their Son: Archie Harrison Mountbatten-Windsor". The New York Times (in Engels). Geargiveer vanaf die oorspronklike op 18 April 2020. Besoek op 11 Mei 2019.
14. ↑ "Archie Harrison Mountbatten-Windsor – what's in a name?". The Guardian (in Engels). 8 Mei 2019. Geargiveer vanaf die oorspronklike op 11 April 2020. Besoek op 11 Mei 2019.
15. ↑ Quinn, Ben (8 September 2022). "Harry and Meghan's children become Prince Archie and Princess Lilibet". the Guardian (in Engels). Besoek op 9 September 2022.
16. ↑ Hughes, David (8 September 2022). "Why Prince William isn't automatically the Prince of Wales after Charles became King". inews.co.uk (in Engels). Besoek op 9 September 2022.
17. ↑ "Archie: Why is Meghan and Harry's son not a prince?". BBC News. Besoek op 9 Maart 2021.
18. ↑ Davies, Caroline. "Palace under pressure to respond to Harry and Meghan racism claims". The Guardian. Besoek op 8 Junie 2021.
19. ↑ Royston, Jack (10 Maart 2021). "The Full Story on Meghan Markle's Claim on Racism, Archie and Titles". Newsweek. Besoek op 11 Junie 2021.

## Eksterne skakels

[wysig | wysig bron]

* Archie Mountbatten-Windsor op die webtuiste van die koninklike familie
* Hierdie artikel is vertaal uit die Engelse Wikipedia